કડકડતું કૅન્વાસ લઈ દોડ્યો લિવાઈ દરજીની દુકાને એમ બન્યું પહેલપહેલું જીન્સ પહેરવાને  ફ્રિસ્કોના એ ખાણગામમાં ‘Those pants of Levi’s’ના પડી રહ્યાં હાકલાં બોલી રહ્યો દેકારો લિવાઈના નામના થ્યા જયકારો  આ કાવ્યમાં નહિ ચાલે કોઈ ફેંકોલૉજી લ્યો ભણોજી જીનિયોલૉજી  જીન માત્ર માણસનાં ગાત્ર માણસ માત્ર જીનને પાત્ર  જન્મી ઊછરી રંગ બદલતાં બની જાય જેમ હૂબહૂ કોપી ટુ કોપી એમ માણસની જેમ જીન જન્મ્યાંતાં brown, પણ બની ગયાં બ્લૂ  ક્વૅસ્ચન-બેસ્ચન હોય કાંઈ તો લ્યો લગાવો પૂછોલૉજી લ્યો ભણોજી જીનિયોલૉજી  છોકરીઓની જેમ બને છે જીન્સ અલગ અલગ બસ્સોને ચોવીસ સાઈઝોમાં છોકરાઓની માફક ગણીને ડેનિમની છવ્વીસ જાત  જીન્સ પહેરવામાં છોકરાઓ ટૉપ છોકરીઓ બધી બેલ-બૉટમ  ૧૮૫૦માં ઝિપર આવ્યાં ૧૮૭૩માં જીન્સ પર રિવેટ્સ  છોકરાને એક પૅર ઝિપર-ડાઉન જીન્સથી જ થાય ધરો છોકરીને enough એક જીન્સ અને એક જીન્સભેર તોફાની છોકરો  આ પાઠ અહીં થયો પૂરો ટૂંક સાર એટલો કે જીન્સ વિના માણસ અધૂરો  ઊઠો, કરો ખંખેરોલૉજી લ્યો ભણી ર્‌યા જીનિયોલૉજી